Imperfections

Imperfections (בעברית: פגמים) הוא סינגל שהוקלט על ידי הזמרת-יוצרת הקנדית סלין דיון, מתוך אלבומה ה-11 בשפה האנגלית, Courage. השיר יצא לאור ב-18 בספטמבר 2019, על ידי חברת התקליטים קולומביה רקורדס.

השיר הגיע למקום הראשון במצעד השירים שבקוויבק.

רקע וכתיבה 
השיר נכתב על ידי ארי לף, מייקל פולק, דאלאס קוהלקה וניקולס פרלוף-גיילס והופק על ידי דאלאס קוהלקה. ביוני 2019, הופיעה דיון עם השיר "Flying on My Own", אשר הסתמן להיות הסינגל הראשון מתוך האלבום. בהמשך, נודע כי אותו השיר יתפקד כסינגל שיווקי, ושיר זה יתפקד כסינגל הראשון מתוך האלבום.

בנוסף לכך, עתיד השיר להישלח לרדיו השירים העכשוויים למבוגרים של ארצות הברית ב-30 בספטמבר 2019.

וידאו קליפ 
הווידאו קליפ המלא שיצא עבור השיר פורסם בשידור חי ב-26 בספטמבר 2019, כמה ימים לאחר שיצא כסינגל מתוך האלבום. הקליפ צולם בשחור-לבן ולאורכו ניתן לראות את דיון, כשהיא לובשת שמלה בצבע שחור, תוך שהיא נמצאת בחדר חשוך.

ביממה הראשונה של הקליפ ביוטיוב, עמד מונה הצפיות שלו על קרוב ל-800 אלף צפיות.

מיקומי שיא

היסטוריית יציאות לאור

קישורים חיצוניים

הערות שוליים 

שירי 2019
סינגלים מ-2019
שירי סלין דיון
שירים באנגלית
שירים שנכתבו על ידי לאוב
וידאו קליפים בשחור-לבן
סינגלים בהוצאת קולומביה רקורדס
שירים שנכתבו על ידי מייקל פולק